Ministru kabineta noteikumu projekta

**“Grozījumi Ministru kabineta 2014. gada 9. decembra noteikumos Nr. 752** **“Prasības lietotu elektrisko un elektronisko iekārtu sūtījumu pārbaudei, par kuriem pastāv aizdomas, ka tiek sūtīti elektrisko un elektronisko iekārtu atkritumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Atkritumu apsaimniekošanas likuma 42. panta 8.2 daļa;2) Latvija “EU Pilot” sistēmā ir saņēmusi Eiropas Komisijas pieprasījumu sniegt informāciju par Eiropas Parlamenta un Padomes2012. gada 4. jūlija Direktīvas 2012/19/ES par elektrisko un elektronisko iekārtu atkritumiem (turpmāk – Direktīva 2012/19/ES)prasību transponēšanu Latvijas normatīvajos aktos. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Ministru kabineta 2014. gada 9. decembra noteikumi Nr. 752 “Prasības lietotu elektrisko un elektronisko iekārtu sūtījumu pārbaudei, par kuriem pastāv aizdomas, ka tiek sūtīti elektrisko un elektronisko iekārtu atkritumi” (turpmāk – noteikumi Nr. 752) nosaka prasības tādu lietotu elektrisko un elektronisko iekārtu (turpmāk – iekārtas) sūtījumu pārbaudei, par kuriem pastāv aizdomas, ka tiek sūtīti iekārtu atkritumi. Noteikumu Nr. 752 anotācijas I sadaļas 2. punktā[[1]](#footnote-3) ir sniegta detāla informācija par pastāvošo normatīvo regulējumu tādu iekārtu sūtījumiem, par kuriem pastāv aizdomas, ka tiek sūtīti iekārtu atkritumi. Tomēr ir konstatēts, ka Latvijas normatīvajos aktos nav pilnībā transponētas atsevišķas Direktīvas 2012/19/ES prasības. Lai nodrošinātu šo prasību pilnīgu transponēšanu, ir nepieciešams izdarīt grozījumus noteikumos Nr. 752. Ministru kabineta noteikumu projekta “Grozījumi Ministru kabineta 2014. gada 9.decembra noteikumos Nr. 752 “Prasības lietotu elektrisko un elektronisko iekārtu sūtījumu pārbaudei, par kuriem pastāv aizdomas, ka tiek sūtīti elektrisko un elektronisko iekārtu atkritumi”(turpmāk – noteikumu projekts)ietvertā tiesiskā regulējuma mērķis un būtība:1. Noteikumus Nr. 752 ir nepieciešams papildināt ar prasību, ka lietoto iekārtu funkcionalitātes pārbaude atkarībā no iekārtas veida un lietoto iekārtu novērtēšana, vai tās satur bīstamas vielas, ir veikta katram attiecīgajā sūtījumā ietilpstošajam priekšmetam;
2. Noteikumus Nr. 752 ir nepieciešams papildināt ar prasību, ka persona, kura ir atbildīga par sūtījumu, piemēram, katram atkritumu sūtījumam pievieno deklarāciju par nosūtītāja atbildību par sūtījumu.

Eiropas Komisija dokumenta “Bieži uzdotie jautājumi par Direktīvu 2012/19/ES par elektrisko un elektronisko iekārtu atkritumiem”[[2]](#footnote-4) 11.6. apakšpunktā ir skaidrojusi jēdzienu “par iekārtu sūtījumu atbildīgā persona”. Minētajā skaidrojumā Eiropas Komisija ir norādījusi, ka Direktīvas VI pielikuma 4. punkta (b) apakšpunktā minētās atbildīgās personas deklarācijas par tās atbildību mērķis ir identificēt fizisko vai juridisko personu, kura uzņemas atbildību par sūtījumu attiecībā uz Direktīvas VI pielikuma prasībām. Atbildīgā persona ir persona, kura organizē iekārtu sūtījumu. Deklarāciju var veikt, piemēram, pievienojot attiecīgu tekstu deklarācijai, kura tiek pieprasīta atbilstoši VI pielikuma 1. punkta (c) apakšpunktam (transponēts noteikumu Nr.752 2.4. apakšpunktā). Noteikumos Nr.752 jau šobrīd ir lietoti jēdzieni “iekārtu valdītājs (kurš organizē iekārtu sūtījumu)” un “par sūtījumu atbildīgais iekārtu valdītājs”. Eiropas Komisija dokumenta “Bieži uzdotie jautājumi par Direktīvu 2012/19/ES par elektrisko un elektronisko iekārtu atkritumiem” 11.1. punktā ir skaidrojusi, ka iekārtu turētājs ne vienmēr ir iekārtu juridiskais īpašnieks. Direktīvas VI pielikuma 1. punktā ir ietverta atsauce uz objekta valdītāju, kurš ir nodomājis sūtīt vai sūta lietotas iekārtas. VI pielikuma 1. punkta (c) apakšpunkts un 5. punkts ietver atsauces uz valdītāju, kurš organizē transportu. “Objekta valdītājs” ir fiziska vai juridiska persona, kuras valdījumā tieši vai netieši atrodas lietotas iekārtas, bet kura ne vienmēr ir to juridiskā īpašniece. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas:- 1199 elektrisko un elektronisko iekārtu ražotāji, kuri ir noslēguši līgumus ar videi kaitīgo preču atkritumu apsaimniekotājiem;- 6 videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm. - 137 komersanti, kuri nodarbojas ar iekārtu remontu.Laika posmā no 2014. gada līdz 2016. gadam Latvijā importētais un eksportētais iekārtu atkritumu daudzums:

|  |  |  |
| --- | --- | --- |
| Gads | Importētais iekārtu atkritumu daudzums (tonnas) | Eksportētais iekārtu atkritumu daudzums (tonnas) |
| 2016. | 423 | 1273 |
| 2015. | 285 | 1221 |
| 2014. | 818 | 892 |

*Datu avots: VSIA “Latvijas Vides, ģeoloģijas un meteoroloģijas centrs”.* |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta 1. punkts paredz, ka iekārtu valdītājs, kas ir paredzējis nosūtīt lietotas iekārtas vai nosūta lietotas iekārtas, iesniedz Valsts vides dienestā vai Valsts ieņēmumu dienesta Muitas pārvaldē tādu dokumentu kopijas, kas apliecina, ka ir veikta noteikumu Nr. 752 5.1. apakšpunktā minētā pārbaude vai 5.2. apakšpunktā minētā novērtēšana par katru sūtījumā iekļauto iekārtu. Minētā grozījuma rezultātā palielināsies administratīvais slogs komersantiem, kuri ir paredzējuši nosūtīt lietotas iekārtas vai nosūta lietotas iekārtas, tā kā par katru sūtījumā iekļauto iekārtu būs nepieciešams iesniegt dokumentu, ka tai ir veiktas attiecīgās noteikumos paredzētās pārbaudes. Noteikumu projekta prasību piemērošanas gadījumā varētu palielināties administratīvais slogs arī Valsts vides dienestam un Valsts ieņēmumu dienesta Muitas pārvaldei, tā kā šīm institūcijām varētu būt nepieciešams vairāk laika, lai pārbaudītu visus iesniegtos dokumentus. Vienlaikus jāatzīmē, ka kopš noteikumu Nr. 752 spēkā stāšanās šīs minēto noteikumu normas nav praksē piemērotas, tāpēc nav pieejama informācija prognožu izdarīšanai par iespējamo pieprasījumu skaitu. |
| 3. | Administratīvo izmaksu monetārs novērtējums | Administratīvo izmaksu novērtējumā iekļauts aprēķins par noteikumu Nr. 752 5.1. apakšpunktā minētā pārbaude vai 5.2. apakšpunktā minētā novērtēšana par katru sūtījumā iekļauto iekārtu.C = (f x l+x) x (n x b), kurC –dokumentu sagatavošanas izmaksas jeb administratīvās izmaksas par noteikumu Nr,752 5.1. apakšpunktā minētās pārbaudes vai 5.2. apakšpunktā minētās novērtēšanas veikšanu par katru sūtījumā iekļauto iekārtu;f – finanšu līdzekļu apjoms, kas nepieciešams, lai sagatavotu dokumentus par noteikumu Nr,752 5.1. apakšpunktā minētās pārbaudes vai 5.2. apakšpunktā minētās novērtēšanas veikšanu par katru sūtījumā iekļauto iekārtu (stundas samaksas likme) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2016. gadā tā bija 845,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 5,28 *euro*/stundā\*;l – laika patēriņš, kas nepieciešams, lai sagatavotu dokumentus par noteikumu Nr. 752 5.1. apakšpunktā minētās pārbaudes vai 5.2. apakšpunktā minētās novērtēšanas veikšanu par katru sūtījumā iekļauto iekārtu – 1 stunda;x – iekārtu, aprīkojuma un laboratorijas pakalpojumu izmaksas – 1018*euro*n – komersantu skaits, uz ko attiecas projektā paredzētās prasības – 1 komersants\*\*;b – noteikumu Nr,752 5.1. apakšpunktā minētāspārbaudes vai 5.2. apakšpunktā minētās novērtēšanas veikšanas biežums – 1 reizi gadā.Aprēķins: C = (5,28 x 1+1018) x (1 x 1) = 1023,28 *euro*Piezīmes: \*norādītās kopējās aprīkojuma izmaksas regulārai noteikumu Nr. 752 5.1. apakšpunktā minētās pārbaudes vai 5.2. apakšpunktā minētās novērtēšanas veikšanai vienā sūtījumā ietilpstošām iekārtām;\*\* - aprēķins veikts attiecībā uz vienu komersantu, tā kā no noteikumu Nr. 752 praktiskās piemērošanas pieredzes nav iespējams izdarīt secinājumus par komersantu skaitu, kuriem būtu nepieciešams nodrošināt noteikumu Nr. 752 5.1. apakšpunktā minētās pārbaudes vai 5.2. apakšpunktā minētās novērtēšanas veikšanu par katru sūtījumā iekļauto iekārtu. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Parlamenta un Padomes2012. gada 4. jūlija Direktīva 2012/19/ES par elektrisko un elektronisko iekārtu atkritumiem **(**OV L 197, 24.7.2012., 38. lpp.) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes2012. gada 4. jūlija Direktīva 2012/19/ES par elektrisko un elektronisko iekārtu atkritumiem  **(**OV L 197, 24.7.2012., 38. lpp.) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/19/ES VI pielikuma 1. punkta b) apakšpunkts | 1. punkts | Pārņemts pilnībā | Neparedz stingrākas prasības. |
| Direktīvas 2012/19/ES VI pielikuma 4. punkta b) apakšpunkts | 2. punkts | Pārņemts pilnībā. | Neparedz stingrākas prasības. |

|  |  |
| --- | --- |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Ar noteikumu projektu transponējamās tiesību normas neparedz rīcības brīvību dalībvalstīm. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
|  Cita informācija | Informācija par Direktīvas 2012/19/ES pārējo normu transponēšanu ir pieejama <http://tap.mk.gov.lv/mk/tap/?pid=40299944> – likumprojekts “Grozījumi Atkritumu apsaimniekošanas likumā”; <http://tap.mk.gov.lv/lv/mk/tap/?pid=40323577> - noteikumu projekts “Prasības lietotu elektrisko un elektronisko iekārtu sūtījumu pārbaudei, par kuriem pastāv aizdomas, ka tiek sūtīti elektrisko un elektronisko iekārtu atkritumi”;<http://tap.mk.gov.lv/lv/mk/tap/?pid=40320563> - Noteikumu projekts “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”;<http://tap.mk.gov.lv/lv/mk/tap/?pid=40320562> - Noteikumu projekts “Elektrisko un elektronisko iekārtu ražotāju un to pilnvaroto pārstāvju un bateriju vai akumulatoru ražotāju reģistrācijas kārtība un samaksu par datu uzturēšanu apmērs un samaksas kārtība”.   |

|  |
| --- |
|  2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar.  |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 2017. gada 2. novembra ir pieejams VARAM tīmekļvietnē [www.varam.gov.lv](http://www.varam.gov.lv), līdz ar to ieinteresētajām personām bija iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē  | Sabiedriskās apspriešanas ietvaros netika saņemti priekšlikumi par noteikumu projektu.  |
| 3. | Sabiedrības līdzdalības rezultāti  | Sabiedriskās apspriešanas ietvaros netika saņemti priekšlikumi par noteikumu projektu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide/likvidēšana/reorganizēšana. |
| 3. | Cita informācija | Nav. |

Vides aizsardzības un

reģionālās attīstības ministrs K. Gerhards

Doniņa, 67026515

ilze.donina@varam.gov.lv

1. <http://tap.mk.gov.lv/lv/mk/tap/?pid=40323577> [↑](#footnote-ref-3)
2. <http://ec.europa.eu/environment/waste/weee/pdf/faq.pdf> [↑](#footnote-ref-4)